Dmitri Buturlin

Dmitri Petrovitš Buturlin (vene keeles Дмитрий Петрович Бутурлин; 11. mai (vkj 30. aprill) 1790 Peterburi – 21. oktoober (vkj 9. oktoober) 1849 Peterburi) oli Venemaa Keisririigi riigitegelane, sõjaväelane (kindralmajor) ja sõjaajaloolane, tõeline salanõunik (1847).

Aadlisoost pärit Dmitri Buturlin võttis osa 1812. aasta isamaasõjast ja Kuuenda koalitsiooni sõjast (1813–1814). 1823. aastal teenis koloneli auastmes Prantsuse armees, osales Prantsuse-Hispaania sõjas. 

Jaanuaris 1824 ülendati  Buturlin kindralmajoriks ja märtsis 1824 arvati keisri kaaskonda. Vene-Türgi sõjas (1828–1829) täitis  kindralkortermeistri kohuseid. 1830. aastal läks sõjaväeteenistusest erru. 

Buturlin määrati 1833. aastal senaatoriks ja 1840. aastal Riiginõukogu liikmeks. 

Ajalooalased tööd
Buturlin on mitmete sõjaajalugu käsitlevate teoste autor, sealhulgas talle kuulub 1812. aasta isamaasõja sündmuste ofitsioosne esitus. Enamik neist teostest on kirjutatud prantsuse keeles, hiljem tõlgitud vene keelde. Buturlini teosed sisaldavad rikkalikku faktilist materjali, mida ajaloolased kasutavad siiani.

Tunnustus
Välisriikide autasud
60px  Püha Louis' Kuningliku Sõjalise Ordu rüütli klassi orden 
60px Auleegioni komandöri klassi orden

Teoseid
Relation de la campagne de 1799 en Italie. (1810)
Tableau de la campagne de 1813 en Allemagne. (1815)
Événements militaires de la dernière guerre en Espagne. (1817)
Военная история походов россиян в XVIII столетии. Пер. с франц. Ч. 1–3. Спб. (1819–1823) 
История нашествия императора Наполеона на Россию в 1812 году. Пер. с франц. Изд. 2-е. Ч. 1—2. Спб. (1837–1838)

Viited

Välislingid

Kategooria:Auleegioni komandörid
Kategooria:Napoleoni sõdade Venemaa sõjaväelased
Kategooria:Tõelised salanõunikud
Kategooria:Venemaa keisririigi kindralmajorid
Kategooria:Venemaa keisririigi Riiginõukogu liikmed
Kategooria:Venemaa sõjaajaloolased
Kategooria:Auleegioni komandörid
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Püha Anna IV klassi ordeni kavalerid
Kategooria:Sündinud 1790
Kategooria:Surnud 1849